**פרוטוקול ישיבת הנהלת אגודת מים לישראל מס 2/2025**

**נערכה במ.א. מטה אשר בתאריך 13/03/2025**

**משתתפים:**  איתן ברושי, , מאיר ברוקנטל, , איתן שדה, עופר גור, רון יצחקי, ניר וילק, יועד לודר, צביקה גרבר , ידין כהן, שבתאי גלס, ליאור ברוטנשטיין, אורן עמיאל.

**חסרים :** עזרא סדרנסקי , כרמל יוגב , יענקלה מוסקוביץ, אילנה דרור, אייל סהר, דוד צפרירי, הילל גרוסר, גב קוזניצוב, ירון גרינברג, חזי אנטיגונוס, ניצן דהן

**מוזמנים:** מתן רז, שרון פישביין, ערן שפריר, משה דוידוביץ ( ראש מועצה אזורית מטה אשר ) , ישי עפרוני ( קב"ט מועצה אזורית מטה אשר ), אייל רייז( סגן ראש מועצה אזורית מטה אשר ), אורלי גבישי סוטו ( מנכלית רשות הניקוז), אופיר שפיגל

**סדר היום:**

1. נפגשנו עם משה דוידוביץ, ראש המועצה, אייל רייז, סגן ראש המועצה ועם ישי עפרוני, קב"ט המועצה, שסקרו את אתגרי המועצה החל מפרוץ המלחמה ועד תהליך השיקום שמתרחש בימים אלה. עיקר הדגש נמצא בתחומי הביטחון והחינוך.
2. קיימנו סיור במושב בן עמי, במהלכו סקרה עופרה שני מנהלת העסקים של המושב את פעילות המים במושב, הנשען כולו על מים שפירים מקידוחים ומהנחל.
3. סיירנו בקיבוץ חניתה, ונפגשנו עם תמיר שחף , מנהל הקהילה של הקיבוץ, שתיאר את רמת הפגיעה שהיתה בקיבוץ וכן את תהליך החזרה של התושבים, עם כל הקשיים הכרוכים בכך.
4. אורלי גבישי סוטו, מנכ"לית רשות ניקוז ונחלים גליל מערבי, ערכה לנו סיור בסכר אושרת המהווה חלק ממערכת ההגנה על נהריה ויישובי החוף, במהלכו תארה את קידום הפרויקטים של הרשות.
5. סיירנו במרכז המבקרים "אמת המים רגבה" עם אורי שיר , מנהל האתר.

התכנסנו בבניין המועצה לקיום ישיבת הנהלה, סדר היום:

1. **פרוטוקול** ישיבת הנהלה מתאריך 02/01/2025 - אושר
2. **איתן ברושי סקר את:**
3. התקדמות תהליך החקיקה של תיקון 31 לחוק המים (קביעת מחיר מים לחקלאות)
4. בג"צ בעניין עדכון עלויות מוכרות – הדיון נקבע לחודש יוני 2025.
5. בג"צ בעניין ספק כפרי רב יישובי – חלופת האגודה, הדיון נקבע לחודש ספטמבר 2025.
6. **התיקון לחוק המים – קביעת תעריפי מים לחקלאות**

אורן עמיאל סקר את ההבנות המתגבשות עם רשות המים, משרד האוצר, משרד החקלאות, חברי הכנסת ויו"ר הועדה. הבנות אלו אמורות לקבל תוקף במסגרת החוק כפשרה כללית שתשפר את מצבם של מרבית החקלאים. עיקרי הדברים:

1. מים שפירים וחלופת נחותים (קולחים/מליחים) - שאיפה לאיזון תעריפי המים החקלאים בין אזורי הארץ תוך הבטחה להמשך פיתוח מפעלי המים והקולחים לטובת משק המים. חלוקת כלל האזורים עפ"י רמת פיתוח המים הנחותים באזור, לפי הנוסחה:

(קולחים + 50%X מליחים מקידוחים + 20% X מליחים עיליים)

שפירים + (קולחים + 50%X מליחים מקידוחים + 20% X מליחים עיליים)

עפ"י רמת הפיתוח בנוסחה, ייקבע מחיר המים השפירים לאותו אזור. ככל שרמת הפיתוח תגדל, יעלה מחיר השפירים, לטובת הגדלת השימוש במים נחותים.

1. קולחים - הטמעה מלאה של עקרון 'המזהם משלם', תוך שימוש במענקי מדינה לפיתוח התשתיות. עיגון פעילות הקולחים כמפעלי עלות.
2. שפד"ן – הטמעה מלאה של עקרון 'המזהם משלם' בקביעת עלות המים לחקלאים, הבטחת המשך פיתוח המפעל והרחבה משמעותית של כמויות המים המסופקות.
3. אזורים מבוססי מים מליחים – הפחתת המדרגות על פיהן נקבע התעריף.

רשם: אורן עמיאל